ai4bharat/Pralekha huggingface dataset:
पंतप्रधान कार्यालय
मेघालयचे मुख्यमंत्री कॉनराड के संगमा आणि त्यांच्या मंत्रिमंडळाच्या शपथविधी सोहळ्याला पंतप्रधान नरेंद्र मोदी शिलॉंग येथे उपस्थित
मेघालयचे मुख्यमंत्री कॉनराड के संगमा आणि त्यांच्या मंत्रिमंडळाच्या शपथविधी सोहळ्याला पंतप्रधान नरेंद्र मोदी आज शिलॉंग इथे उपस्थित राहिले. आज शपथविधी झालेल्या मंत्र्यांचे पंतप्रधानांनी अभिनंदन केले आहे.
पंतप्रधानांनी ट्विट केले आहे ;
“कॉनराड के संगमा जी आणि त्यांच्या मंत्रिमंडळाच्या शपथविधी समारंभाला मी उपस्थित राहिलो. ज्यांनी शपथ घेतली त्यांचे अभिनंदन. मेघालयाला विकासाच्या नव्या उंचीवर नेण्याच्या कार्यासाठी त्यांना शुभेच्छा.”
नागरी उड्डाण मंत्रालय
कुशीनगर विमानतळावरून देशांतर्गत विमानसेवा सुरू
'उडान' अंतर्गत दिल्ली ते कुशीनगर दरम्यानचे पहिले उड्डाण
नवी दिल्ली, 27 नोव्हेंबर 2021
RCS-UDAN  अंतर्गत दिल्ली आणि कुशीनगर दरम्यानच्या पहिल्या उड्डाणाने 26.11.2021 रोजी उत्तर प्रदेशातील नव्याने उद्घाटन झालेल्या कुशीनगर विमानतळावरून देशांतर्गत विमानसेवा सुरू झाली. उडान योजनेंतर्गत देशाला अधिक चांगली हवाई कनेक्टिव्हिटी सक्षम करण्यासाठी नागरी हवाई वाहतूक मंत्रालय आणि भारतीय विमानतळ प्राधिकरण यांच्या बांधिलकी आणि चिकाटीमुळे या मार्गावरील विमानसेवा सुरू झाली आहे. पंतप्रधान श्री नरेंद्र मोदी यांनी 20 ऑक्टोबर 2021 रोजी कुशीनगर आंतरराष्ट्रीय विमानतळाचे उद्घाटन केले होते.
कुशीनगर हे आंतरराष्ट्रीय बौद्ध तीर्थक्षेत्र आहे. येथे भगवान गौतम बुद्धांचे महापरिनिर्वाण झाले. हा प्रदेश बौद्ध सर्किटचा केंद्रबिंदू देखील आहे, ज्यामध्ये लुंबिनी, सारनाथ, गया येथील तीर्थक्षेत्रे आहेत. कुशीनगर विमानतळ कार्यान्वित झाल्यामुळे हा प्रदेश थेट राष्ट्रीय आणि जागतिक पर्यटकांशी आणि यात्रेकरूंशी जोडला जाईल.
भारतीय विमानतळ प्राधिकरणाने उत्तर प्रदेश सरकारच्या सहकार्याने अंदाजे 260 कोटी रुपये खर्च करून 3600 चौरस मीटरमध्ये पसरलेल्या नवीन टर्मिनल इमारतीसह कुशीनगर विमानतळ विकसित केले आहे. नवीन टर्मिनल गर्दीच्या वेळेत 300 प्रवाशांना हाताळण्यासाठी सुसज्ज आहे.
स्पाइसजेटला RCS-UDAN 4.0 अंतर्गत कुशीनगर-दिल्ली मार्ग प्रदान करण्यात आला. या मार्गावरील हवाई वाहतूक आदरातिथ्य, पर्यटन आणि स्थानिक अर्थव्यवस्थेवर गुणात्मक प्रभाव म्हणून काम करेल.
आजमितीस, उडान योजनेंतर्गत 6 हेलीपोर्ट आणि 2 वॉटर एरोड्रोमसह 395 हवाई मार्ग आणि 63 विमानतळ कार्यान्वित करण्यात आले आहेत.
विमान सेवेचे वेळापत्रक खालीलप्रमाणे आहे.
|
|
Flight Number
|
|
Origin
|
|
Destination
|
|
Airline
|
|
Departure
|
|
Arrival
|
|
Frequency
|
|
SG2987
|
|
Delhi
|
|
Kushinagar
|
|
SpiceJet
|
|
12:00
|
|
13:35
|
|
1,3,5,7
|
|
SG2988
|
|
Kushinagar
|
|
Delhi
|
|
SpiceJet
|
|
13:55
|
|
15:50
|
|
1,3,5,7
G.Chippalkatti/V.Joshi/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 159
आयुष मंत्रालय
केंद्रीय आयुषमंत्री सर्बानंद सोनोवाल यांच्या हस्ते एकात्मिक आयुष उपचारपद्धी सेवांचे गोव्यात उद्घाटन
एकात्मिक आयुष उपचारपद्धी सेवा पुरवणारे देशातील पहिले केंद्र
गोवा, 14 जुलै 2023
केंद्रीय आयुष मंत्रालयांतर्गत आज गोव्यात एकात्मिक आयुष उपचारपद्धतींचे केंद्रीय आयुषमंत्री सर्बानंद सोनोवाल यांच्या हस्ते आज उद्घाटन करण्यात आले. याप्रसंगी मुख्यमंत्री डॉ प्रमोद सावंत, केंद्रीय पर्यटन आणि बंदरे, नौवहन आणि जलमार्ग राज्यमंत्री श्रीपाद नाईक, राज्याचे आरोग्यमंत्री विश्वजित राणे यांची उपस्थिती होती.
एकाच छताखाली आयुष उपचारपद्धीअंतर्गत केंद्रीय आयुर्वेदिक विज्ञान संशोधन परिषद - खनिज आणि सागरी औषधी संसाधनांसाठी प्रादेशिक आयुर्वेद संशोधन संस्था, सेंट्रल कौन्सिल फॉर रिसर्च इन होमिओपॅथी - क्लिनिकल रिसर्च युनिट , सेंट्रल कौन्सिल फॉर रिसर्च इन सिध्द - सिद्ध क्लिनिकल रिसर्च युनिट, केंद्रीय योग आणि निसर्गोपचार संशोधन परिषद - क्लिनिकल रिसर्च युनिट आणि सेंट्रल कौन्सिल फॉर रिसर्च इन युनानी मेडिसिन - युनानी स्पेशॅलिटी या उपचारपद्धी मिळणार आहेत.
देशात अशाप्रकारच्या एकात्मिक सुविधा देणार पहिले केंद्र असल्याचे प्रतिपादन केंद्रीय आयुषमंत्री सर्बानंद सोनोवाल यांनी केले. पंतप्रधानांच्या दृष्टिकोनानूसार आयुष मंत्रालय देशाचे नाही तर जगाचे आरोग्य सुनिश्चित करण्याच्या दृष्टीने प्रयत्नरत आहे, असे सोनोवाल म्हणाले. गेल्या नऊ वर्षात स्वतंत्र आयुष मंत्रालय स्थापन करण्यापासून ते आंतरराष्ट्रीय योग दिनापर्यंत भारताच्या पारंपरिक उपचारपद्धतींना आज जगमान्यता मिळत आहे. सध्या आयुष बाजारपेठेचा विस्तार चार लाख कोटी एवढा झाला असल्याची माहिती सोनोवाल यांनी दिली.
भारताने जगाला सर्वोत्तम उपचारपद्धती दिल्या आहेत. त्यामुळे जगात आयुषची विश्वासर्हता वाढली आहे. गोवा पर्यटन राज्य असल्यामुळे राज्यात एकात्मिक आयुष उपचारपद्धतींना स्थानिकांबरोबरच पर्यटकांनाही याचा लाभ होईल, अशी आशा केंद्रीय मंत्री सोनोवाल यांनी व्यक्त केली.
आयुष मंत्रालयांतर्गत येणाऱ्या संस्थांनी आयुष उपचार पद्धतींविषयी जनजागृती करण्यासाठी गावपातळीवर शिबिरांचे आयोजन करण्याची सूचना आयुष मंत्र्यांनी केली.
केंद्रीय पर्यटन राज्यमंत्री श्रीपाद नाईक यांनी याप्रसंगी बोलताना गोव्यात एकात्मिक आयुष उपचार पद्धती करुन दिल्याबद्दल आयुष मंत्रालयाचे आभार मानले. धारगळ, पेडणे येथे अखिल भारतीय आयुर्वेद संस्था आणि आता एकात्मिक आयुष उपचारपद्धती यांचा गोव्याच्या नागरिकांना नक्कीच लाभ होईल, असे ते म्हणाले.
नव्याने उद्घाटन झालेल्या आयुष आरोग्य सेवा औषधाच्या प्रतिबंधात्मक तसेच उपचारात्मक पैलूंवर लक्ष केंद्रित करुन आयुर्वेदाचे सर्वोच्च उद्दिष्ट पूर्ण करतील, असे प्रतिपादन मुख्यमंत्री डॉ प्रमोद सावंत यांनी केले. गोव्यात उच्च दर्जाची आणि परवडणारी आरोग्य सेवा प्रदान करणे हे या सुविधेचे उद्दिष्ट आहे. यात बाह्यरुग्ण विभाग , रुग्णालय आणि पंचकर्म केंद्र अशी व्यवस्था आहे.
SRT/PM
सोशल मिडियावर आम्हाला फॉलो करा:@PIBPanaji /PIBPanaji /pib_goa pibgoa[at]gmail[dot]com /PIBGoa
(Visitor Counter : 69
संरक्षण मंत्रालय
विमानांच्या ताफ्याच्या देखभालीसाठी भारतीय हवाई दलाचा स्वदेशीकरणावर भर
भारतीय हवाई दलाच्या ताफ्यात मिग -21 बायसन पासून अत्याधुनिक राफेल विमानापर्यंत परदेशी बनावटीची विमाने कार्यरत आहेत. हवाई दलाच्या विमान आणि प्रणालीच्या उत्पादन सहाय्यासाठी तसेच प्रणालीचे सुटे भाग निर्मितीत आत्मनिर्भरता, विमानांचे स्वदेशीकरण तसेच स्वदेशी दुरुस्ती आणि देखभाल  सुविधा स्थापन करण्यावर भारतीय हवाई दलाचा प्रामुख्याने भर आहे.
भारतीय हवाई दलात स्वदेशीकरणाला मोठा वाव आहे. विमाने आणि प्रणालीच्या देखभालीसाठी सुट्या भागांची निर्मिती देशाच्या विविध भागात आयएएफच्या बेस रिपेयर डेपो  तसेच नाशिकच्या क्रमांक 1 मध्यवर्ती स्वदेशीकरण आणि उत्पादन डेपो , येथे केली जाते.
स्वयंपूर्णता आणि आत्मनिर्भर भारत अभियानावर भारतीय हवाई दलाचा भर असून स्वदेशीकरणाला चालना देण्यासाठी भारतीय एरोस्पेस आणि संरक्षण उद्योग विशेषत: एमएसएमईच्या सहभागाची व्याप्ती वाढवली जात आहे. या दिशेने, हवाई दलाने आधीच अंदाजे 4000 सुट्या भागांच्या निर्मितीची गरज ओळखली आहे. एमएसएमईंसह भारतातील एरोस्पेस आणि संरक्षण उद्योग भागीदारांना स्वदेशीकरण मोहिमेमध्ये भारतीय हवाई दलाला सहकार्य करण्यासाठी अनेक संधी उपलब्ध आहेत.
सुटे भाग आणि एकूण उत्पादनांच्या व्यतिरिक्त, भारतीय हवाई दलाचा भारतात दुरुस्ती आणि देखभाल  सुविधा स्थापित करण्यासाठी उद्योगाना सहभागी करून घेण्यावर विशेष भर आहे. देशातील एमआरओ सुविधांचा विकास आणि प्रोत्साहन देण्याबरोबरच वित्तीय तिजोरीत मोठ्या प्रमाणात बचत करणे आणि दुरुस्तीसाठी लागणारा वेळ कमी करणे हे भारतीय हवाई दलाचे उद्दिष्ट आहे.
स्वदेशीकरणाच्या आवश्यकतेचा प्रसार सुलभ करण्यासाठी, बीआरओ / सीआयएमडीने सीपीपीपी पोर्टलद्वारे जारी केलेल्या आरएफपीचा तपशील आयएएफ संकेतस्थळ indianairforce.nic.in येथे उपलब्ध आहे.
आयएएफ एरो इंडिया दरम्यान हॉल सी मधील त्यांच्या स्टॉलवर स्वदेशीकरण संबंधी आवश्यक बाबी मांडणार आहे. स्वदेशीकरण आणि त्यासंबंधित कार्यपद्धतीची आवश्यकता स्पष्ट करण्यासाठी उद्योग प्रतिनिधींशी संवाद साधण्यासाठी विविध बीआरओचे प्रतिनिधी स्टॉलवर उपस्थित असतील.
U.Ujgare/S.Kane/P.Kor
कोळसा मंत्रालय
केंद्रीय मंत्री प्रल्हाद जोशी यांनी कोल इंडिया लिमिटेडच्या ईआरपी प्रणालीचा शुभारंभ केला
कोल इंडिया लिमिटेडला चालू आर्थिक वर्ष तसेच पुढील आर्थिक वर्षांसाठीचे उत्पादन लक्ष्य गाठण्याचे केले आवाहन
नवी दिल्ली, 24 फेब्रुवारी 2022
केंद्रीय कोळसा, खाण आणि संसदीय कामकाज मंत्री प्रल्हाद जोशी म्हणाले की, अद्ययावत माहिती तंत्रज्ञान सक्षम तंत्रज्ञानाची ओळख, त्याची शाश्वत आणि कार्यक्षमतेने अंमलबजावणी करण्याचा व्यापक दृष्टीकोन कोळशाचे उत्पादन आणि पुरवठा आणखी वाढवण्याची गुरुकिल्ली आहे. काल एका कार्यक्रमात कोल इंडिया लिमिटेड  च्या एंटरप्राइज रिसोर्स प्लॅनिंग  प्रणालीच्या अंमलबजावणीचे उद्घाटन जोशी यांनी केले. यावेळी त्यांनी पंतप्रधान नरेंद्र मोदी यांच्या सक्षम नेतृत्वाखाली जनधन खाते सुरू करण्यासाठी केंद्र सरकारने माहिती तंत्रज्ञान साधनांच्या प्रभावी वापराची आठवण करून दिली.
तंत्रज्ञान पारदर्शकता आणू शकते आणि भ्रष्टाचार कमी करू शकते, याकडे लक्ष वेधत जोशी म्हणाले की कोळसा खाणींच्या व्यावसायिक लिलावाअंतर्गत कोळसा मंत्रालयाने आतापर्यंत 42 कोळसा खाण क्षेत्रांचा यशस्वी लिलाव केला आहे. देशात शाश्वत कोळसा पुरवठा सुनिश्चित करून अलीकडील आव्हानांवर यशस्वीपणे मात केल्याबद्दल त्यांनी कोल इंडियाची प्रशंसा केली. त्यांनी कोल इंडियाला चालू आर्थिक वर्षात आणि पुढील आर्थिक वर्षासाठी निर्धारित कोळसा उत्पादनाचे लक्ष्य गाठण्याचे आवाहन केले.
जोशी यांनी नवीन ईआरपी प्रणालीच्या वैशिष्ट्यपूर्ण लाभांवर भर दिला. ते म्हणाले की या प्रकल्पाचे प्राथमिक उद्दिष्ट सीआयएलला ऊर्जा क्षेत्रातील जागतिक कंपनी म्हणून प्रस्थापित करणे हे आहे. ईआरपी सर्वोत्तम व्यवसाय पद्धती स्थापित करेल, तसेच सीआयएल आणि त्याच्या उपकंपन्यांमध्ये व्यवसाय प्रक्रिया प्रमाणित करून त्यांचे एकत्रीकरण करेल असे ते म्हणाले. . कोल इंडियामध्ये ईआरपीची अंमलबजावणी डिजिटल आणि नवभारताच्या दिशेने सरकारच्या प्रयत्नांना चालना देईल, असे जोशी यांनी सांगितले.
याप्रसंगी जोशी यांच्यासह कोळसा, खाण आणि रेल्वे राज्यमंत्री रावसाहेब पाटील दानवे आणि कोळसा सचिव डॉ. अनिल कुमार जैन यांच्या हस्ते “फ्युएलिंग इंडियाज एनर्जी नीड्स” या पुस्तकाचे प्रकाशन करण्यात आले. जगातील सर्वात मोठी कोळसा खाण कंपनी कोल इंडियाने केलेल्या शाश्वत प्रयत्नांचे वर्णन या पुस्तकात आहे.
ईआरपी हे माहिती तंत्रज्ञानाच्या वापराचे एक उत्तम साधन आहे, यामुळे कोल इंडियाची व्यावसायिक कामगिरी सुधारण्यास आणि अचूक डेटा मिळण्यास तसेच खर्चात बचत करण्यास मदत होईल.S.Patil/S.Kane/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 129
आरोग्य आणि कुटुंब कल्याण मंत्रालय
केंद्रीय आरोग्य आणि कुटुंब कल्याण मंत्री मनसुख मांडविया यांच्याकडून जागतिक युवा तंबाखू सर्वेक्षण,  इंडिया 2019 राष्ट्रीय फॅक्टशीटचे अनावरण
गेल्या दशकभरात 13 ते 15 वयोगटातील शालेय विद्यार्थ्यांमध्ये तंबाखू सेवनाचे प्रमाण 42%ने घटले
तंबाखू सेवनाचे प्रमाण मुलींपेक्षा मुलांमध्ये अधिक
नवी दिल्ली, 10 ऑगस्ट 2021
केंद्रीय आरोग्य आणि कुटुंब कल्याण मंत्री मनसुख मांडविया यांनी आज जागतिक युवा तंबाखू सर्वेक्षण,  इंडिया 2019 राष्ट्रीय फॅक्टशीटचे अनावरण केले. यावेळी सर्वेक्षणातील महत्त्वाच्या निष्कर्षांकडे मंत्री महोदयांनी लक्ष वेधले.
तंबाखूसेवन
- 13 ते 15 वयोगटातील जवळपास एक पंचमांश विद्यार्थ्यांनी आपल्या आयुष्यात  कोणत्या ना कोणत्या प्रकारे तंबाखूचे सेवन केलेले आहे. सध्या  तंबाखूच्या सेवनाचे प्रमाण 8.5% आहे. तंबाखू सेवनाचे प्रमाण 42 टक्केनी घटल्याचे गेल्या दोन सर्वेक्षणांमधून  लक्षात आले आहे.
- मुलांमध्ये तंबाखू सेवनाचे प्रमाण 9.6 टक्के तर मुलींमध्ये तेच प्रमाण 7.4 टक्के आहे.
- तंबाखू ओढण्याचे प्रमाण 7.3 टक्के आहे, तर धूरविरहीत तंबाखू सेवनाचे प्रमाण 4.1 टक्के आहे.
- विद्यार्थ्यांमध्ये ई - सिगारेट वापराचे प्रमाण 2.8 टक्के होते.
- कोणत्याही प्रकारातील तंबाखूच्या वापराचे प्रमाण मुलींपेक्षा मुलांमध्ये अधिक होते.
- विविध राज्ये व केंद्रशासित प्रदेशांमधील विद्यार्थ्यांच्या तंबाखू सेवनाच्या प्रमाणाचा वेध घेतल्यास ते प्रमाण अरुणाचल प्रदेश आणि मिझोराम या राज्यात सर्वाधिक म्हणजे प्रत्येकी 58 टक्के आहे , तर हिमाचल प्रदेश आणि कर्नाटकात ते सर्वात कमी म्हणजे अनुक्रमे 1.1 टक्के आणि 1.2 टक्के एवढे आहे.
तंबाखूची ओळख होण्याचे वय
- सिगारेट ओढणाऱ्यांपैकी 38% जणांना, बिडी ओढणाऱ्यांपैकी 47 टक्कें जणांना आणि धूर विरहित तंबाखू सेवन करणाऱ्यांपैकी 52 टक्कें जणांना संबंधित व्यसनप्रकाराची ओळख त्यांच्या वयाच्या दहा वर्षांच्या आतच झालेली असते. सर्वसाधारणपणे 11.5 वर्षे 10.5 वर्षे आणि 9.9 वर्षे या वयात अनुक्रमे सिगारेट बिडी आणि धूर विरहित तंबाखूसेवन याची सवय लागल्याचे आढळले आहे.
प्रसार माध्यमे आणि तंबाखू सेवन विरोधी संदेश
- प्रसार माध्यमांमधील तंबाखू सेवन विरोधी संदेशाची दखल 52 टक्के विद्यार्थ्यांकडून घेतली जाते.
- 18 टक्के विद्यार्थी विक्रीच्या ठिकाणी असलेल्या तंबाखूच्या जाहिराती किंवा त्यासंबंधीचे संदेश यांची दखल घेतात.
अधिक माहितीसाठी येथे क्लिक करा
M.Chopade/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 259
युवा व्यवहार आणि क्रीडा मंत्रालय
फिट इंडिया प्रश्नमंजुषेसाठी 2 लाख शालेय विद्यार्थ्यांच्या मोफत नोंदणीची क्रीडा मंत्रालयाची घोषणा
ठळक मुद्दे
शालेय विद्यार्थ्यांसाठी फिटनेस अर्थात तंदुरुस्ती आणि खेळांविषयी जागरूकता निर्माण करण्यासाठी क्रीडा आणि तंदुरुस्तीवर प्रथमच देशव्यापी प्रश्नमंजुषा, फिट इंडिया प्रश्नमंजुषा 1 सप्टेंबर रोजी सुरू करण्यात आली.
शालेय मुलांसाठी क्रीडा आणि तंदुरुस्तीवर प्रथमच देशव्यापी प्रश्नमंजुषा, फिट इंडिया प्रश्नमंजुषा सहभागींसाठी आणखी आकर्षक बनवण्यात आली आहे. भारतभरातील शालेय विद्यार्थ्यांसाठी एक प्रमुख उपहार म्हणून, युवक कल्याण आणि क्रीडा मंत्रालयाने घोषित केले आहे की 1 लाख शाळांनी नामांकित केलेले पहिले 2 लाख विद्यार्थी आता 225 रुपयांच्या पूर्वी लागू असलेल्या सहभाग शुल्काऐवजी देशव्यापी भारत प्रश्नमंजुषेसाठी मोफत नोंदणी करू शकतात. प्रथम येणाऱ्यास प्राधान्य तत्वावर प्रत्येक शाळा प्रश्नमंजुषेसाठी जास्तीत जास्त 2 विद्यार्थ्यांना विनामूल्य नामांकित करू शकते.
मुलांमध्ये तंदुरुस्ती आणि खेळांविषयी जागरूकता वाढवण्यासाठी हा निर्णय केंद्रीय युवक कल्याण आणि क्रीडा मंत्री श्री. अनुराग सिंह ठाकूर यांनी जाहीर केला. “तंदुरुस्त जीवन जगण्याच्या महत्त्वाबद्दल मोठ्या प्रमाणावर जागरूकता निर्माण करण्यात महत्त्वपूर्ण भूमिका बजावणाऱ्या पंतप्रधानांच्या दृष्टिकोनातील फिट इंडिया चळवळीचा एक भाग म्हणून फिट इंडिया प्रश्नमंजुषा सुरू करण्यात आली आहे. अधिकाधिक विद्यार्थ्यांना फिट इंडिया प्रश्नमंजूषेत सामील होण्यास प्रेरित करण्यासाठी, पहिल्या 1 लाख शाळांमधील 2 लाख विद्यार्थ्यांचे 225 रुपयांचे सहभाग शुल्क माफ करण्यात आले आहे,” असे ठाकूर यांनी सांगितले. तसेच नंतरच्या प्रत्येक अतिरिक्त विद्यार्थ्याला शाळा 225 रुपयांच्या पूर्वीच्या शुल्काऐवजी 50 रुपयांच्या नाममात्र शुल्कासह नामांकित करू शकते.
क्रीडा आणि तंदुरुस्ती या विषयावर प्रथमच देशव्यापी, फिट इंडिया प्रश्नमंजुषा 1 सप्टेंबर रोजी केंद्रीय शिक्षण मंत्री धर्मेंद्र प्रधान यांच्या उपस्थितीत ठाकूर यांनी सुरू केली. देशव्यापी प्रश्नमंजूषेच्या अंतिम फेरीचे थेट प्रक्षेपण स्टार स्पोर्ट्स वाहिनीवर होणार असून विजेत्यांसाठी तब्बल 3.25 कोटी रुपये इतक्या रक्कमेचे बक्षीस ठेवले आहेत .
प्रश्नमंजुषेत देशातील प्रत्येक राज्य/केंद्रशासित प्रदेशातून प्रतिनिधित्व असेल आणि त्याचे स्वरूप ऑनलाइन आणि प्रसारण फेऱ्या असे संमिश्र असेल. हे स्वरूप सर्वसमावेशक पद्धतीने तयार केले गेले आहे, ज्यामध्ये देशभरातील शालेय विद्यार्थ्यांना त्यांच्या साथीदारांसह त्यांच्या तंदुरुस्ती आणि क्रीडाविषयक ज्ञानाची चाचणी घेण्याची संधी मिळेल.
फिट इंडिया प्रश्नमंजूषेत सहभागी होण्याचे तपशील फिट इंडिया संकेतस्थळावर उपलब्ध आहेत.
कार्मिक, सार्वजनिक तक्रार आणि निवृत्ती वेतन मंत्रालय
उधमपूरमध्ये सुरू असलेल्या विकास कामांच्या प्रगतीचा आढावा घेण्यासाठी, डॉ जितेंद्र सिंह यांनी, पंचायत राज संस्था आणि उधमपूर जिल्हा प्रशासनासोबत घेतली आढावा बैठक
पंतप्रधान नरेंद्र मोदी यांच्या नेतृत्वाखालील सरकार जनतेला सर्वोत्तम सेवा घरपोच प्रदान करण्यासाठी दृढ आणि वचनबद्ध आहे : डॉ जितेंद्र सिंह
पंतप्रधान नरेंद्र मोदी यांच्या संकल्पनेनुसार समाजातील तळागाळातील व्यक्तींपर्यंत विकास पोहोचला पाहिजे, यावर डॉ जितेंद्र सिंह यांनी दिला भर
पंतप्रधान नरेंद्र मोदी यांच्या नेतृत्वाखालील सरकार जनतेला सर्वोत्तम सेवा घरपोच प्रदान करण्यासाठी दृढ आणि वचनबद्ध आहे, असे केंद्रीय राज्यमंत्री  विज्ञान आणि तंत्रज्ञान; पंतप्रधान कार्यालय, कार्मिक, सार्वजनिक तक्रारी, निवृत्ती वेतन, अणुऊर्जा आणि अंतराळ राज्यमंत्री डॉ जितेंद्र सिंह यांनी सांगितले. ते आज उधमपूर येथे सुरू असलेल्या विकास कामांच्या प्रगतीचा आढावा घेण्यासाठी पंचायत राज संस्था आणि जिल्हा प्रशासनासोबत झालेल्या आढावा बैठकीच्या अध्यक्षस्थानावरून बोलत होते.
पंतप्रधान नरेंद्र मोदी यांच्या संकल्पनेनुसार समाजातील तळागाळातील व्यक्तीपर्यंत विकास पोहोचला पाहिजे, असेही डॉ. जितेंद्र सिंह म्हणाले.
सर्वसामान्य जनतेच्या फायद्यासाठी असलेल्या कल्याणकारी योजनांची प्रभावी अंमलबजावणी व्हावी, यासाठी जिल्हा प्रशासनाने लोकप्रतिनिधींशी जवळीक साधून काम केले पाहिजे, यावर डॉ. जितेंद्र सिंह यांनी या बैठकीत भर दिला.
लोकांना शासनाच्या कल्याणकारी योजनांच्या फायद्यांबाबत माहिती व्हावी, यासाठी प्रशासकीय अधिकाऱ्यांनी जनतेच्या संपर्कात राहावे, नियमित भेटी द्याव्यात तसेच दुर्गम आणि अतिदुर्गम भागात शिबिरे आयोजित करावीत, असे निर्देश डॉ. सिंह यांनी दिले.
या आढावा बैठकीला उधमपुर जिल्हा विकास परिषदेचे अध्यक्ष लाल चंद, उपाध्यक्ष जुही मनहास पठानिया, सीएसआयआर - आयआयएम चे संचालक डॉ. जबीर अहमद, उधमपूरचे उपायुक्त सचिनकुमार वैश्य, डीआयजी उधमपूर-रियासी रेंजचे पोलीस उपनिरीक्षक मोहम्मद सुलेमान चौधरी, उधमपूरचे वरिष्ठ पोलीस अधीक्षक डॉ. विनोद कुमार यांच्यासह गटविकास परिषद, जिल्हा विकास परिषद आणि जिल्हा प्रशासनाचे इतर अधिकारी उपस्थित होते.
पंतप्रधान कार्यालय
जी- 20 शिखर परिषदेच्या अनुषंगाने रशिया–भारत-चीन अनौपचारिक परिषदेतले पंतप्रधानांचे वक्तव्य
नवी दिल्ली, 28 जून 2019
महामहीम आणि माझे मित्र राष्ट्राध्यक्ष शी आणि राष्ट्राध्यक्ष पुतीन,
अर्जेन्टिना मधे गेल्या वर्षी आपल्या तीन देशांची शिखर परिषद स्तरावरची बैठक झाली.जगातल्या महत्वाच्या मुद्यांवर विचारांची देवाण-घेवाण केल्यानंतर भविष्यात पुन्हा भेटण्यावर आपले एकमत झाले.
अनौपचारिक आरआयसी परिषदेत आज मी आपले स्वागत करतो.जगातल्या आघाडीच्या अर्थव्यवस्था म्हणून, जगातल्या आर्थिक, राजकीय आणि सुरक्षा विषयक परिस्थितीवर आपल्या मतांची देवाण-घेवाण महत्वाची आहे. महत्वाच्या जागतिक मुद्यांवर चर्चा करण्यासाठी आणि सहयोगासाठी आजची त्रिपक्षीय बैठक हे महत्वाचे माध्यम आहे.
या वर्षीच्या फेब्रुवारीमध्ये चीनमधे, आपल्या परराष्ट्र व्यवहार मंत्र्यांच्या बैठकीत अनेक महत्वाच्या मुद्यांवर आपण विचारांची देवाण घेवाण केली. दहशतवादाला आळा घालण्यासाठी प्रोत्साहन, सुधारित बहुपक्षीयता, हवामान बदल आणि आरआयसी अंतर्गत सहकार्य यांचा यात समावेश होता.
राष्ट्राध्यक्ष पुतीन यांच्या आता मी महामहीम राष्ट्राध्यक्ष शी यांना विनंती करतो की त्यांनी आपले ओपनिंग रिमार्क मांडावेत. 
धन्यवाद शी जिनपिंग.
आता मी महामहीम राष्ट्राध्यक्ष
पुतीन यांना त्यांचे ओपनिंग रिमार्क मांडण्याची विनंती करतो.

धन्यवाद राष्ट्राध्यक्ष पुतीन.
B.Gokhale/N.chitale/D.Rane
(Visitor Counter : 86
वाणिज्य आणि उदयोग मंत्रालय
हापूस आणि केशर आंब्याची हंगामातील पहिली खेप जपानला निर्यात
स्वातंत्र्याच्या अमृत महोत्सवानिमित्त टोकियो, जपान येथे आंबा महोत्सवाचे आयोजन
मुंबई, 28 मार्च 2022
निर्यातीला चालना देत, कृषी आणि प्रक्रिया अन्न उत्पादने निर्यात विकास प्राधिकरणाने  हंगामातील हापूस आणि केशर आंब्याची पहिली खेप शनिवार, 26 मार्च रोजी जपानला निर्यात केली. अपेडाकडे नोंदणीकृत असलेल्या मेसर्स बेरीडेल फूड्स  प्रा.लि. यांनी जपनाच्या लॉसन रिटेल चेनकडे हापूस आणि केशर आंबा निर्यात केला. निर्यात केलेले आंबे अपेडा मान्यताप्राप्त महाराष्ट्र राज्य कृषी पणन मंडळाने  प्रक्रिया करून पॅकिंग केले आहेत.
टोकियो, जपान येथे स्वातंत्र्याच्या अमृत महोत्सवानिमित्त भारतीय दूतावास आणि इन्वेस्ट इंडिया यांनी आज, 28 मार्च रोजी आंबा महोत्सवाचे आयोजन केले आहे.
अपेडाने निर्यातीला प्रोत्साहन देण्यासाठी दूरदृश्य प्रणालीच्या माध्यमातून व्यापार मेळे , शेतकऱ्यांसाठी पोर्टल, ई-ऑफिस, हॉर्टिनेट ट्रेसेबिलिटी सिस्टम, खरेदी-विक्री मेळावा, उत्पादन केंद्री मेळावे अशा विविध उपक्रमांचे आयोजन केले आहे.
सामाजिक न्याय आणि सबलीकरण मंत्रालय
सर्वसमावेशक विकास हेच सरकारचे लक्ष्य
सबका साथ, सबका विकास या वचनबद्धतेनुसार भारत सरकार सर्वसमावेशक विकासावर लक्ष केंद्रित करत आहे आणि देशातील दारिद्र्यरेषेखालील लोकांच्या उन्नतीसाठी विविध पावले उचलत आहे. गरिबी कमी करण्यासाठी आणि अनुसूचित जाती इतर मागासवर्गीय तसेच ज्येष्ठ नागरिक, तृतीयपंथी व्यक्ती, भटके विमुक्त, अर्ध-विमुक्त, गरीब आणि उपेक्षित व्यक्तींचा सामाजिक-आर्थिक विकास सुनिश्चित करण्यासाठी हा विभाग विविध योजना राबवत आहे. या योजनांमध्ये विभाग आणि त्याच्या महामंडळांच्या आंतरराज्य, उपजीविका आणि कौशल्य विकास योजनांचा समावेश आहे; शैक्षणिक सक्षमीकरणासाठी विविध प्रकारच्या शिष्यवृत्ती आणि वसतिगृहे; अनुसूचित जातींसाठी पायाभूत सुविधांचा विकास; ज्येष्ठ नागरिक आणि तृतीयपंथीय व्यक्तींसाठी घरे; आंतरजातीय विवाहासाठी आर्थिक प्रोत्साहन आदी कार्यक्रमाचं आयोजन केले जात आहे. त्याबरोबरच नागरी हक्क संरक्षण कायदा, 1955 अस्पृश्यतेच्या प्रथेसाठी शिक्षेची तरतूद करतो आणि अनुसूचित जाती आणि अनुसूचित जमाती  कायदा, 1989 अनुसूचित जाती आणि जमातीतल्या लोकांना अत्याचारांपासून संरक्षण प्रदान करतो. त्याबरोबरच यासंदर्भातल्या गुन्ह्यांच्या सुनावणीसाठी विशेष न्यायालयांची तरतूद तसेच अत्याचाराला बळी पडलेल्यांना मदत आणि पुनर्वसन यांचा देखील यात समावेश आहे.
अनुसूचित जाती, इतर मागासवर्गीय, आर्थिक मागास वर्ग यांच्या कल्याणासाठी गेल्या पाच वर्षात बिहारला 1042.786 कोटी रुपये देण्यात आले आहेत.
सामाजिक न्याय आणि सबलीकरण राज्यमंत्री ए. नारायणस्वामी यांनी आज लोकसभेत एका लेखी उत्तरात ही माहिती दिली.
संरक्षण मंत्रालय
तबर हे नौदलाचे जहाज सेंट पीटर्सबर्ग येथे सदिच्छा भेटीसाठी दाखल
रशियाच्या पाच दिवसांच्या सदिच्छा भेटीसाठी आणि रशियन नौदलाच्या 325 व्या नौदल दिन समारंभात भाग घेण्यासाठी तबर हे भारतीय नौदल जहाज 22 जुलै 21 रोजी सेंट पीटर्सबर्ग येथे दाखल झाले. भारत आणि रशिया यांच्यात अनेक दशकांपासून विशेष द्विपक्षीय संबंध आहेत. यामध्ये घनिष्ठ लष्करी संबंध आणि दोन्ही नौदलामध्ये मजबूत सहकार्याचा समावेश आहे.
आयएनएस तबर ही तलवार-श्रेणीतील युद्धनौका आहे आणि पश्चिम नौदल कमांड अंतर्गत मुंबई येथे स्थित भारतीय नौदलाच्या पश्चिमी ताफ्याचा एक भाग आहे. हे जहाज रशियामध्ये भारतीय नौदलासाठी तयार केले होते आणि एप्रिल 2004 मध्ये सेंट पीटर्सबर्ग येथे जलावतरण करण्यात आले होते. सध्या या जहाजाचे नेतृत्व कॅप्टन महेश मांगीपुडी करत आहेत आणि त्यावर 300 पेक्षा जास्त कर्मचारी आहेत. हे जहाज विविध शस्त्रे आणि सेन्सरने सुसज्ज आहे आणि भारतीय नौदलाच्या सर्वात जुन्या युद्धनौकांपैकी एक आहे.
25 जुलै 21 रोजी रशियन नौदल दिन संचलनादरम्यान आयएनएस तबर अन्य जहाजांबरोबर सामील होईल आणि रशियाच्या अध्यक्षांना मानवंदना देईल. तबरवर उभारलेला भारतीय नौदल बँडदेखील या समारंभात सिटी परेडमध्ये भाग घेईल. याव्यतिरिक्त, सेंट पीटर्सबर्ग येथील मुक्कामात , तबारवरचे खलाशी रशियाच्या नौदलाबरोबर विविध द्विपक्षीय व्यावसायिक संवादांमध्ये भाग घेतील. त्यानंतर दोन्ही नौदलांदरम्यान समुद्रात नौदल कवायती होतील. भारतीय नौदल आणि रशियन नौदलाच्या दरम्यान ‘इंद्र ’ नावाच्या नौदल कवायती मालिकेचा हा भाग असेल. संवाद आणि कावयतीद्वारे दोन्ही नौदलांमधील दीर्घकालीन संबंध दृढ करण्याचे उद्दिष्ट आहे. तसेच सागरी सुरक्षा वृद्धिंगत करण्याचा आणि सागरी धोक्यांविरूद्ध संयुक्त कारवाईचा प्रयत्न याद्वारे केला आहे. यातून दोन्ही नौदलाने परस्परांच्या नौदलातील उत्तम पद्धती आत्मसात करण्याची संधी मिळेल.
पंतप्रधान कार्यालय
पंतप्रधान नरेंद्र मोदी यांनी देशवासियांना दिल्या विजयादशमीच्या शुभेच्छा
नवी दिल्ली, 25 ऑक्टोबर 2020
पंतप्रधान नरेंद्र मोदी यांनी देशवासियांना विजयादशमीच्या शुभेच्छा दिल्या आहेत.
पंतप्रधान म्हणाले,"सर्व देशवासियांना विजयादशमीच्या खूप खूप शुभेच्छा, वाईटावर चांगलेपणाने,असत्यावर सत्याने विजय मिळवणारे हे पर्व प्रत्येकाच्या जीवनात नवी प्रेरणा घेऊन येईल."R.Tidke/S.Patgaonkar/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
शिक्षण मंत्रालय
केंद्रीय मंत्री धर्मेंद्र प्रधान यांनी केंद्रीय मंत्री अश्विनी वैष्णव यांच्यासह ‘‘BharOS’’ या आयआयटी मद्रास या संस्थेने विकसित केलेल्या स्वदेशी मोबाईल परिचालन प्रणालीची यशस्वीणे चाचणी घेतली
भारतात सशक्त, स्वदेशी आणि स्वावलंबी डिजिटल पायाभूत सुविधा निर्माण करण्याच्या पंतप्रधान नरेंद्र मोदी यांच्या संकल्पनेला साकार करण्याच्या दिशेने ‘‘BharOS’’ हा अत्यंत महत्त्वाचा उपक्रम आहे - केंद्रीय मंत्री धर्मेंद्र प्रधान
नवी दिल्ली, 24 जानेवारी 2023
केंद्रीय शिक्षण आणि कौशल्य विकास तसेच उद्योजकता मंत्री धर्मेंद्र प्रधान यांनी केंद्रीय रेल्वे, दूरसंचार,इलेक्ट्रॉनिक्स आणि माहिती तंत्रज्ञान मंत्री अश्विनी वैष्णव यांच्यासह आज ‘‘BharOS’’ या आयआयटी मद्रास या संस्थेने विकसित केलेल्या स्वदेशी मोबाईल परिचालन प्रणालीची यशस्वी चाचणी घेतली.
केंद्रीय मंत्री प्रधान म्हणाले की, देशातील गरीब जनता सशक्त, स्वदेशी, जबाबदार आणि स्वावलंबी डिजिटल पायाभूत सुविधांची मुख्य लाभार्थी असणार आहे. ते पुढे म्हणाले की, ‘संपूर्णतः सरकार’ दृष्टीकोनासह,धोरण कर्त्यांना प्रोत्साहन देणे हा पंतप्रधान नरेंद्र मोदी यांच्या संकल्पनेतून राबविण्यात आलेला प्रयोग आहे. ‘‘BharOS’’ हा उपक्रम म्हणजे माहितीच्या गोपनीयतेच्या दिशेने उचललेले यशस्वी पाऊल आहे असे त्यांनी पुढे सांगितले.
केंद्रीय मंत्री धर्मेंद्र प्रधान पुढे म्हणाले की ‘‘BharOS’’ या स्वदेशी मोबाईल परिचालन प्रणालीची यशस्वी चाचणी म्हणजे भारतात सशक्त, स्वदेशी आणि स्वावलंबी डिजिटल पायाभूत सुविधा निर्माण करण्याच्या पंतप्रधान नरेंद्र मोदी यांच्या संकल्पनेला साकार करण्याच्या दृष्टीने विकसित केलेला अत्यंत महत्त्वाचा उपक्रम आहे.
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 154